**Adatkezelési tájékoztató álláshirdetésre jelentkezőknek**

Jelen adatkezelési tájékoztató az álláshirdetésre pályázók személyes adatainak tárolására és kezelésére vonatkozik. A FIX-PONT Önkormányzati Feladatellátó Társulás Gazdasági Szervezete és Szociális-, Családsegítő-, Gyermekjóléti Szolgáltató Intézménye az Ön személyes adatainak kezelését az alábbi alapelvek betartása mellett végzi:

1. **Az adatkezelő megnevezése**

* Adatkezelő: A FIX-PONT Önkormányzati Feladatellátó Társulás Gazdasági Szervezete és Szociális-, Családsegítő-, Gyermekjóléti Szolgáltató Intézménye
* Székhely: 8513 Mihályháza, Petőfi u. 8.
* Képviseli: Győrfy Viktória intézményvezető
* Honlap: <https://fix-pont.webnode.hu/>
* E-mail cím: [fixpontof@gmail.com](mailto:fixpontof@gmail.com)

(a továbbiakban az „Adatkezelő”)

1. **Az adatkezelés célja**

Kapcsolattartás az állásokra jelentkezőkkel és a megfelelő jelentkezők kiválasztása. Ennek keretében a felvételi eljárás során a beérkezett pályázatok feldolgozásához, az álláshirdetésben rögzített feltételeknek való megfelelés ellenőrzéséhez, az elbíráláshoz és az eredményekről való kiértesítéshez szükséges információk megismerése és ezen okokból való felhasználása.

1. **Az adatkezelés jogalapja**

Az Ön hozzájárulása, amelyet a jelentkezéssel ad meg (GDPR1 6.cikk (1) bek.a., (a továbbiakban Adatvédelmi rendelet). Hozzájárulását bármikor visszavonhatja, azonban a visszavonás nem érinti az azt megelőző adatkezelés jogszerűségét. Kérjük vegye figyelembe, hogy a jelentkezések elbírálásához és a megfelelő személy kiválasztásához elengedhetetlen az Ön által megküldött, illetve az általunk még bekért személyes adatok kezelése.

1. **A kezelt adatok köre**

A felvételi eljárás teljes körű lefolytatásához szükségünk van az Önnel való kapcsolattartáshoz szükséges adatokra (név, e-mail cím, telefonszám), valamint az önéletrajzára és az ehhez kapcsolódó dokumentumokra.

1. **Az adatkezelés időtartama**

A kiválasztással és a pozíció betöltésével az adatkezelés célja megszűnik.

Az álláshirdetésre jelentkezők önéletrajzait és a jelentkezéssel kapcsolatban megküldött személyes adatokat és dokumentumokat az állást betöltő személy kiválasztása után az alábbiak szerint kezeljük:

* A sikeres pályázó adatait áttesszük a munkavállalók adatai közé és töröljük a jelentkezők adatai közül. A munkavállalók adatainak kezeléséről külön nyújtunk tájékoztatást.
* A sikertelen pályázót e-mailben megkérdezzük, hogy kívánja-e, hogy az jelentkezőkről készített adatbázisunkban további egy évig tároljuk a jelentkezését és álláslehetőség esetén megkeressük. Amennyiben 30 napon belül nemleges válasz érkezik, vagy nem érkezik válasz, a jelentkezést és a pályázó adatait 15 munkanapon belül töröljük a rendszerből.

Az általános, nem konkrét álláshirdetésre vonatkozó postai úton, vagy e-mailben eljuttatott jelentkezést az adatbázisunkban egy évig tároljuk. Egy év elteltével a megadott pályázati dokumentumok (önéletrajz és egyéb személyes adatok, esetleges feljegyzések) automatikusan törlésre kerülnek. Ettől függetlenül Ön bármikor kérheti személyes adatai törlését a [kavics.info@kavicsalapitvany.hu-ra](mailto:kavics.info@kavicsalapitvany.hu-ra) küldött e-mailben.

1. **Adatfeldolgozó igénybevételéről szóló tájékoztatás**

Az álláshirdetési folyamat során az Adatkezelő külső adatfeldolgozó partnerrel nem áll kapcsolatban, az adatok feldolgozását / kezelését saját hatáskörben végzi.

1. **Az adatok megismerésére jogosultak köre**

A felvételi eljárás időszakában az Ön személyes adatait az Adatkezelő munkatársai (kizárólag a felvételi eljárásban résztvevő személyek), feladatuk ellátásához szükséges ideig és mértékben ismerhetik meg.

1. **Adatbiztonsági intézkedésekről szóló tájékoztatás**

Mindent megteszünk annak érdekében, hogy az Ön személyes adatait mindig bizalmasan, korlátozott hozzáféréssel és titkosítással kezeljük. Adattovábbítás harmadik félnek, illetve külföldre nem történik.

1. **Az érintettek jogai és jogérvényesítési lehetőségei**

Ön bármikor visszavonhatja hozzájárulását az 5. pontban jelzett elérhetőségen, felvilágosítást kérhet személyes adatainak kezeléséről, továbbá kérheti adatainak helyesbítését vagy törlését, korlátozhatja azok kezelését, valamint kérheti azok átadását. Amennyiben úgy érzi, hogy személyes adatainak kezelése ellentétes az Adatvédelmi Rendelet előírásaival, panaszt tehet a Nemzeti Adatvédelmi és Információszabadság Hatóságnál (NAIH) 1055 Budapest, Falk Miksa u. 9-11., e-mail: [ugyfelszolgalat@naih.hu](mailto:ugyfelszolgalat@naih.hu) vagy bírósághoz fordulhat.